ສ​ປ​ປ ລາວ ແລະ ສ​ະ​ຫະ​ລັດ ຈັດ​ກອງ​ປະ​ຊຸມ ປຶກສາຫາລື ວຽກງານ ປ້ອງກັນຊາດ ສອງຝ່າຍ ຄັ້ງທີ 14 ຂຶ້ນ
​ເຈົ້າໜ້າທີ່ຂັ້ນ​ສູງ ຈາກສູນບັນຊາການ ກອງທັບ ສ​ຫລ ປະຈຳພາກພື້ນອີນໂດ-ປາຊິຟິກ ພົບປະກັບເຈົ້າໜ້າທີ່ຂັ້ນ​ສູງ ຈາກກະຊວງປ້ອງກັນປະເທດຂອງລາວ ເພື່ອປຶກສາຫາລືວຽກງານປ້ອງກັນຊາດ ສອງຝ່າຍ ຄັ້ງທີ 14. 
ໃນວັນທີ 5 ທັນວາ, ວານນີ້ ທ່ານນາງ ຣີນາ ບິດເຕີ, ເອກອັກຄະລັດຖະທູດສະຫະລັດ ປະຈຳ ສປປ ລາວ ແລະເຈົ້າໜ້າທີ່ຂັ້ນສູງຈາກສູນບັນຊາການກອງທັບສະຫະລັດ ປະ ຈຳພາກພື້ນອີນໂດ-ປາຊິຟິກ (USINDOPACOM) ໄດ້ພົບປະກັບເຈົ້າໜ້າທີ່ຂັ້ນສູງ ຈາກກະຊວງປ້ອງກັນປະເທດຂອງລາວເພື່ອທຳການປຶກສາຫາລືວຽກງານປ້ອງກັນຊາດ ສອງຝ່າຍ (BDD) ຄັ້ງທີ 14 ທ່ານພົນຈັດຕະວາ ແກ່ນຈັນ ນັນທະລັງສີ, ຫົວໜ້າກົມ ພົວພັນຕ່າງປະເທດ ຂອງກະຊວງປ້ອງກັນປະເທດໄດ້ເປັນເຈົ້າພາບຈັດການປຶກສາຫາລື ປີນີ້ ຂຶ້ນຢູ່ທີ່ນະຄອນຫຼວງວຽງຈັນ ທ່ານພົນຕີ ຊູຊານ ວາເຣສ-ລູມ, ຜູ້ຊ່ວຍກອງກໍາລັງພົນສູນບັນຊາການກອງທັບສະຫະ ລັດປະຈຳພາກພື້ນອິນໂດ-ປາຊີຟິກ, ເປັນເຈົ້າໜ້າທີ່ທະຫານຂັ້ນສູງ ໄດ້ເຂົ້າຮ່ວມກອງ ປະຊຸມປຶກສາຫາລືໃນຄັ້ງນີ້ ທ່ານພົນຈັດຕະວາ ແກ່ນຈັນ ແລະພົນຕີຊູຊານ ວາເຣສ-ລູມ ໄດ້ນຳພາຄະນະຜູ້ແທນຂອງທັງສອງຝ່າຍເຂົ້າຮ່ວມກອງປະຊຸມປຶກສາຫາລືວຽກງານ ປ້ອງກັນຊາດໃນປີທີ່ຜ່ານມາ ທີ່ຈັດຂຶ້ນຢູ່ລັດຮາວາຍ ບັນດາຜູ້ຕາງໜ້າຈາກກະຊວງການຕ່າງປະເທດຂອງລາວ ແລະທີມງານສາທາລະນະສຸກ ແລະທະຫານທີ່ກ່ຽວຂ້ອງກັບດ້ານນີ້ ຂອງສະຫະລັດກໍໄດ້ເຂົ້າ ຮ່ວມກອງປະຊຸມດັ່ງກ່າວ ເຊັ່ນກັນ ໂດຍມີເອກອັກຄະລັດຖະທູດບິດເຕີເປັນຜູ້ກ່າວເປີດກອງປະຊຸມປຶກສາຫາລືນັ້ນ ເອກອັກຄະລັດຖະທູດບິດເຕີກ່າວດັ່ງນີ້: “ການຮ່ວມມືທາງທະຫານລະຫວ່າງ ສະຫະລັດ ກັບສປປ ລາວ ເປັນອົງປະກອບທີ່ສຳຄັນຂອງການເປັນຄູ່ຮ່ວມ ພາຄີແບບຮອບດ້ານຂອງ ສອງປະເທດພວກເຮົາ ແລະຂ້າພະເຈົ້າມີຄວາມຍິນດີ ທີ່ໄດ້ເຫັນຄວາມຄືບໜ້າອັນສຳຄັນ ທີ່ພວກເຮົາໄດ້ຮັບໃນຊຸມປີທີ່ຜ່ານມາ ໂອກາດໃນການປະຕິບັດວຽກຮ່ວມກັນຂອງທະ ຫານຈາກສອງຝ່າຍຂອງພວກເຮົາ ແມ່ນກໍາລັງເຕີບໃຫຍ່ຂະຫຍາຍໂຕຂຶ້ນ, ແລະການປຶກ ສາຫາ ລືວຽກງານປ້ອງກັນຊາດສອງຝ່າຍແມ່ນກົນໄກທີ່ສຳຄັນໃນການເສີມຂະຫຍາຍ ການຮ່ວມມືຂອງພວກເຮົາ” ເປົ້າໝາຍຂອງການປຶກສາຫາລືວຽກງານປ້ອງກັນຊາດສອງຝ່າຍ ແມ່ນເພື່ອພັດທະນາ ແລະ ປັບປຸງການຮ່ວມມືໃນບັນດາໂຄງການຂອງວຽກງານປ້ອງກັນຊາດຕ່າງໆ ແລະ ເຮັດໃຫ້ມີການເສີມຂະຫຍາຍສາຍພົວພັນລະຫວ່າງກຳລັງປ້ອງກັນຊາດ, ສົ່ງເສີມ ການຮ່ວມມືທາງການທະຫານໃນພາກພື້ນລວມທັງຜົນປະໂຫຍດຮ່ວມກັນຂອງສອງ ປະເທດ ການປຶກສາຫາລືວຽກງານປ້ອງກັນຊາດສອງຝ່າຍໃນປີນີ້ ແມ່ນໄດ້ສຸມໃສ່ ການເສີມຂະຫຍາຍການເປັນຄູ່ຮ່ວມພາຄີກັນ ໃນຂົງ ເຂດວຽກງານສາທາລະນະສຸກ ແລະວຽກງານດ້ານເສນາຮັກ, ກໍຄື ການປະຕິ ບັດວຽກງານຮ່ວມກັນລະຫວ່າງທະຫານ ແລະພົນລະເຮືອນ ເຊັ່ນ: ການເກັບກູ້ ລະເບີດທີ່ຍັງບໍ່ທັນແຕກ ແລະການຊ່ວຍເຫລືອ ບັນເທົາທຸກຈາກໄພພິບັດ ສືບຕໍ່ປຶກສາຫາລືກ່ຽວກັບໂອກາດໃນການຝຶກອົບຮົມແລະການສຶກສາຮ່ວມກັນໃນປີ ນີ້ໂດຍມີເປົ້າໝາຍເພື່ອຂະຫຍາຍການສຶກສາດ້ານວິຊາການທາງທະຫານ ແລະການ ຝຶກອົບຮົມພາສາອັງກິດ-ຊຶ່ງຈະຊ່ວຍເຮັດໃຫ້ການທະຫານຂອງລາວສາມາດເຊື່ອມ ໂຍງເຂົ້າກັບບັນດາຄູ່ພາຄີໃນອາຊຽນ ແລະ ຈະອຳນວຍຄວາມສະດວກໃຫ້ແກ່ວຽກ ງານ ຂອງກະຊວງປ້ອງກັນປະເທດຂອງລາວ ໃນການເຂົ້າ ຮ່ວມກອງປະຊຸມຕ່າງໆ ໃນລະດັບພາກພື້ນ ແລະກອງປະຊຸມລະດັບສູງຕ່າງໆ ພ້ອມດຽວກັນນີ້, ສະຫະລັດຍັງໄດ້ປະຕິບັດງານຮ່ວມກັບລັດຖະບານ ກໍຄືປະຊາຊົນ ລາວເພື່ອໃຫ້ບັນລຸເປົ້າໝາຍຍຸດທະສາດ ແລະບັນລຸເປົ້າໝາຍລວມຂອງ ສປປ ລາວ -ເພື່ອສະໜັບສະໜູນ ສປປ ລາວ ໃຫ້ພັດທະນາ ກາຍເປັນປະເທດທີ່ຮັ່ງມີ, ເຂັ້ມແຂງ ແລະເປັນສະມາຊິກທີ່ສຳຄັນຂອງອາຊຽນໄດ້ ການຮ່ວມມືດ້ານຄວາມໝັ້ນຄົງລະ ຫວ່າງສອງປະເທດ ຂອງພວກ ເຮົາແມ່ນລວມເອົາການຊ່ວຍເຫລືອດ້ານມະນຸດສະທຳ, ຊ່ວຍສ້າງຄວາມເຂັ້ມ ແຂງໃຫ້ແກ່ວຽກງານຄວາມໝັ້ນຄົງ, ການສຶກສາ, ສາທາລະນະ ສຸກ ແລະ ໂພຊະນາການ, ດ້ານການຄ້າ ແລະ ການລົງທຶນ, ດ້ານລັດແຫ່ງກົດໝາຍ, ດ້ານການຄຸ້ມຄອງນໍ້າ, ແລະສະພາບແວດລ້ອມທີ່ຍືນຍົງໃນທົ່ວ ສປປ ລາວ